SPRC Downside risk จากเหตุน้ำมันรั่วกลับมาอีกครั้ง
31 มีนาคม 2566

SPRC Downside risk จากเหตุน้ำมันรั่วกลับมาอีกครั้ง
SPRC จัดประชุมนักวิเคราะห์รอบพิเศษเพื่อให้รายละเอียดเกี่ยวกับคดีความล่าสุดที่โจทก์จำนวน 832 ราย ยื่นฟ้องบริษัทฯ และจำเลยร่วมอีก 1 ราย (PTTGC) เพื่อเรียกร้องค่าเสียหายจำนวนประมาณ 7.7 พันลบ. จากเหตุน้ำมันดิบรั่วไหลในทะเล จ.ระยอง โดยโจทก์อ้างว่าการรั่วไหลของน้ำมันสร้างความเสียหายต่อทรัพยากรทางทะเลและสัตว์น้ำ ซึ่งเป็นแหล่งรายได้หลักของชาวบ้าน
โอกาสแพ้คดีมีน้อย ผู้บริหาร SPRC เชื่อว่าความเป็นไปได้ที่จะแพ้คดีนั้นค่อนข้างต่ำ เนื่องจากผู้ฟ้องร้องบางส่วนได้รับการชดเชยตามที่บริษัทฯ เห็นสมควรในช่วงที่เกิดเหตุน้ำมันรั่วไหลไปแล้ว นอกจากนี้ หาก SPRC ตัดสินใจต่อสู้ในชั้นศาลแทนที่จะจ่ายเงินชดเชยเพิ่มเติมอาจจะต้องใช้เวลาประมาณ 5-7 ปีกว่าคดีความจะสิ้นสุดที่ศาลฎีกา ดังนั้น เราจึงคาดว่าจะไม่มีการตั้งสำรองเพิ่มเติมสำหรับข้อเรียกร้องดังกล่าวในระยะเวลาอันใกล้นี้
สรุปมูลค่าความเสียหายที่จะรับรู้ในปี 2565 SPRC รับรู้ค่าใช้จ่ายที่เกี่ยวข้องกับเหตุน้ำมันรั่วไหลจำนวน 49 ล้านดอลลาร์สหรัฐฯ ซึ่งส่วนใหญ่เป็นค่าใช้จ่ายในการเก็บกู้คราบน้ำมันที่รั่วไหลลงทะเล ค่าชดเชยผลกระทบจากเหตุการณ์ดังกล่าว และการตั้งสำรองเพิ่มเติมจำนวน 7 ล้านดอลลาร์ฯ สำหรับค่าใช้จ่ายอื่นๆ ที่เกี่ยวข้องกับการฟื้นฟูทรัพยากรทางทะเล
โดย SPRC มีกรมธรรม์ประกันความรับผิดต่อบุคคลภายนอกโดยมีทุนประกันจำนวน 100 ล้านดอลลาร์ฯ เพื่อคุ้มครองความเสียหายส่วนใหญ่ที่เกิดขึ้นดังกล่าว แต่ไม่ครอบคลุมการชดเชยที่เป็นตัวเงินให้กับผู้ที่ได้รับผลกระทบ ดังนั้น หากศาลมีคำสั่งให้ SPRC จ่ายค่าชดเชยตามที่โจทก์เรียกร้อง ก็จะส่งผลให้ประมาณการกำไรปี 2566 ของเราลดลง 93%
มุมมอง KS
คงคำแนะนำ “ซื้อ” ราคาเป้าหมายที่ 12.20 บาท เนื่องจาก upside risk ต่อค่าการกลั่นมีน้ำหนักมากกว่าความเป็นไปได้ในการตั้งสำรองในทันทีสำหรับคดีความล่าสุด
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #SPRC